**Správa o hospodárení spoločnosti LESY MODRA, s.r.o. za rok 2019.**

V tomto roku spoločnosť naplnila plánované úlohy, ktoré zapracovala do hospodárskeho plánu pre rok 2019.

**Ťažbová činnosť :**

Taktiež aj v tomto roku sme vykonávali hlavne úmyselné ťažby s naliehavosťou stupňa 1, ktoré boli pozastavené vplyvom spracovania náhodných ťažieb. Priebežne sa spracovala kalamita, ktorá vznikla vplyvom škodlivého činiteľa sucho sa to opäť v smrekových porastoch. Celkový objem vyťaženého dreva , ktorý sa eviduje v lesnej hospodárskej evidencii činil 8.360 m3, z toho náhodná ťažba vo výške 1.029 m3.

**Pestovná činnosť**:

V oblasti obnovy lesa sme vysadili 122.800 ks sadeníc lesných drevín na ploche 15,35 ha , z toho prvou sadbou 6,25 ha, opakovanou sadbou 9,10 ha a vykázané prirodzené zmladenie na obnovovaných plochách o výmere 6,25 ha. Výsadbu bola realizovaná jarným zalesňovaním a to hlavne drevinou buk lesný.

Vo výkone príprava plochy pre obnovu lesa sa prostredníctvom obyvateľov mesta a okolitých obcí vykonalo uhadzanie haluziny o výmere 21,6 ha. Z toho 1,8 ha bolo vykonané prostredníctvom dodávateľov prác v nákladoch 200€.

Vo výkone prerezávok / výchova mladých lesných porastov/ sme vykonali výchovu v porastoch o výmere 12,76 ha.

Personálne zabezpečenie spoločnosti aj v roku 2019 zotrvalo nezmenené v počte štyroch kmeňových zamestnancov.

Naďalej ostatné činnosti spoločnosti (komplexné spracovanie dreva, pestovné práce, účtovná a mzdová agenda, právne a daňové poradenstvo, BOZP...) zabezpečujeme dodávateľským spôsobom.

Na údržbu a opravy lesných komunikácií a odvodňovacích zariadení sme čerpali náklady vo výške 10.506 €. Jednalo sa o spojazdnenie komunikácií, ktoré boli vplyvom jarných návalov dažďovej vody poškodzované, ako aj prečistenia odvodňovacích zariadení telesa lesných ciest..

Aj v  roku 2019 bol v spoločnosti vykonaný audit účtovníctva a účtovnej závierky. Správa audítora potvrdila vedenie účtovníctva v súlade so zákonom o účtovníctve. Konštatovala, že neboli zistené žiadne závažné nedostatky.

**Obchodná činnosť:**

|  |  |  |
| --- | --- | --- |
| Sortiment | Predaný objem | Tržby z predaja |
| Guľatina listnatá, ihličnatá | 1.845,50 m3 | 103.504€ |
| Vláknina listnatá, ihličnatá | 4.121,84 m3 | 218.366€ |
| Palivové drevo (samovýroba) | 2.277,83 m3 | 37.415€ |
| Celkom spolu | 8.245,17 m3 | 362.285€ |

V oblasti obchodnej činnosti sme vykonávali predaj drevnej hmoty z lesných skladov, pričom dopravu si obchodní partneri zabezpečovali na vlastné náklady.

Najväčší podiel predaja drevnej hmoty pozostával z predaja energetického dreva odberateľom spoločnosti .Aj v tomto roku sme zaznamenali nárast záujmu obyvateľov Modry a okolitých obcí o palivové drevo pre vlastnú potrebu. Poznámka: v tabuľke obchodnej činnosti je zahrnutý aj predaj haluziny , ktorý nejde do evidencie ťažby LHE.

**Hospodársky výsledok a plnenie záväzkov voči mestu Modra:**

|  |  |  |
| --- | --- | --- |
|  | **Plán** | **Skutočnosť** |
| Náklady | **455.187** | **380.372** |
| Výnosy | **473.449** | **386.271** |
| Hospodársky výsledok (pred zdanením) | **18.262** | **5.899** |
|  |  |  |

Hlavný profitom mesta Modra ako vlastníka lesných pozemkov je nájomné za lesné pozemky, ktoré sú prenajaté spoločnosti.

|  |  |  |
| --- | --- | --- |
|  | **Plán** | **Skutočnosť** |
| Výška nájomného | **100.000€** | **100.000€** |
| Podiel nájomné / tržby | **21,12%** | **25,89%** |

Spoločnosť nevykazovala žiadne záväzky voči svojim obchodným partnerom, ako aj dodávateľom služieb a prác. Vďaka obchodným opatreniam spoločnosť nevykazuje žiadne pohľadávky.

Najväčšími nákladovými položkami sú položky za nájom mestu a komplexné spracovanie drevnej hmoty.

V Modre dňa: 06.03.2020

Ing. Milan Gajar

Konateľ spoločnosti